रैपर डिवाइन ने 'चोरनी' सॉन्ग जारी किया, 2 घंटे में 2 लाख लोगों ने देखा
पंजाबी सिंगर शुभदीप सिंह सिद्धू मूसेवाला की मौत के बाद उनका चौथा गाना 'चोरनी' आज शाम 5 बजे आडियो रिलीज होगा। कल सुबह वीडियो जारी किया जाएगा। रैपर डिवाइन (DIVINE) ने इंस्टाग्राम पर दी जानकारी दी थी। उन्होंने लिखा था कि- "दिल से..ये स्पेशल सॉन्ग
पंजाबी सिंगर सिद्धू मूसेवाला की हत्या के बाद चौथा गाना 'चोरनी' का ऑडियो रिलीज हो गया है। कल सुबह वीडियो जारी किया जाएगा। रैपर डिवाइन (DIVINE) ने इसे जारी किया है। जिसे 2 घंटे में यूट्यूब पर 2 लाख लोग देख चुके हैं।
नए गीत में मूसेवाला का पुराना ही अंदाज नजर आया है। जिसकी शुरूआत में अपने सिग्नेचर स्टाइल के बारे में बताते हुए मूसेवाला कहते हैं कि थापी वही मारता है, जिसमें जोर हो। हत्या के बाद सिद्धू मूसेवाला के गाने SYL, वार और मेरा ना फैंस के बीच आ चुके हैं।
विवादों में आने के बाद SYL गाने को सरकार ने बैन कर दिया था। मूसेवाला का तीसरा गाना 7 अप्रैल 2023 को 'मेरा ना' लॉन्च हुआ था। जिसने एक घंटे में ही 20 लाख व्यूज मिले थे और 7 लाख लोगों ने गाने को लाइक किया और डेढ़ लाख के कमेंट्स आए।
इस गाने में नाइजीरियिन रैपर बरना बॉय के लिरिक्स शामिल थे। मूसेवाला के परिवार का कहना है कि अभी 40 से 45 उनके गाने पेंडिंग पड़े हैं, जो उनके फैंस के बीच धीरे-धीरे लाए जाएंगे।
SYL पर हो चुका विवाद
सिद्धू मूसेवाला की हत्या के बाद 23 जून को SYL गाना रिलीज किया गया था। जिसमें मूसेवाला ने पंजाब के पानी के मुद्दे को उठाया था। 72 घंटों में इस गीत को 2.7 करोड़ व्यूज मिल गए थे। जिसके बाद इस गीत को भारत में बैन कर दिया गया।
SYL मुद्दा आज भी पंजाब व हरियाणा के बीच तनाव पैदा किए हुए है। इस गीत के बाद बलविंदर सिंह जटाणा भी लाइमलाइट में आ गया था। जटाणा ने पंजाब-हरियाणा के बीच सतलुज-यमुना लिंक(SYL) नहर के काम में लगे 2 अफसरों की चंडीगढ़ में गोलियां मारकर हत्या की थी।